अधिगम संवर्धन फीडबैक कार्यक्रम के तहत प्रश्नावलियां भरवाईं
मंडी अटेली |सर्व शिक्षा अभियान के तहत खंड मौलिक शिक्षा अधिकारी कार्यालय में चल रहा अधिगम संवर्धन फीडबैक कार्यक्रम शनिवार को संपन्न हो गया। इसमें खंड के 90 प्राथमिक स्कूलों के अध्यापकों ने भाग लिया। खंड मौलिक शिक्षा अधिकारी मदनलाल भाटिया ने अध्यापकों को विद्यार्थियों को बेहतर तरीके से पढ़ाने के टिप्स दिए। उन्होंने कहा कि अध्यापक बच्चों को टीएलएम (टीचिंग-लर्निंग मैटीरियल) पर्यावरण से जोड़कर पढ़ाएं। इस मेथड से बच्चों को पढ़ाने पर उन्हें लंबे समय तक पढ़ाई गई बातें याद रहती हैं। बीईईओ ने अध्यापकों से अधिगम संवर्धन फीडबैक कार्यक्रम के बारे में उनके विचार जाने। कार्यक्रम के मास्टर ट्रेनर रविंद्र कुमार ने बताया कि यह कार्यक्रम 22 फरवरी से प्रारंभ हुआ था। खंड के प्राथमिक शिक्षकों के 4 वर्ग बनाकर कार्यक्रम की प्रश्नावली भरवाकर फीडबैक लिया गया है। इसे एससीईआरटी गुड़गांव को भेजा जाएगा। कार्यक्रम में मास्टर ट्रेनर अंग्रेजी विषय के मंजूबाला हिंदी के त्रिलोकचंद प्रवक्ता ने ट्रेनिंग दी।
hin_Deva hin_Deva